**Balatonföldvár Város Önkormányzata Képviselő-testületének**

**22/2023. (X. 27.) önkormányzati rendelete**

**a közterületek használatáról szóló 13/2023. (V.26.) önkormányzati rendelet módosításáról**

Balatonföldvár Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, a következőket rendeli el:

**1. §**

A közterületek használatáról szóló 13/2023. (V. 26.) önkormányzati rendelet 3. § (2) bekezdés h) pontja helyébe a következő rendelkezés lép:

*(Közterület-használati engedély szükséges:)*

„*h)* mutatványos szolgáltatás nyújtásához, cirkusz-, állatbemutató tartásához, sátor, ugrálóvár, gumikötél elhelyezéséhez, egyéb eseti rendezvény tartásához,”

**2. §**

A közterületek használatáról szóló 13/2023. (V. 26.) önkormányzati rendelet 5. § (2) bekezdése helyébe a következő rendelkezés lép:

„(2) Az (1) bekezdéstől eltérően a képviselő-testület, hatósági szerződés keretében, a közterület-használatot legfeljebb 15 év időtartamra engedélyezheti.”

**3. §**

A közterületek használatáról szóló 13/2023. (V. 26.) önkormányzati rendelet 12. §-a a következő (6a) bekezdéssel egészül ki:

„(6a) A (6) bekezdéstől eltérően a képviselő-testület, hatósági szerződés keretében, a 2. mellékletben meghatározott közterület-használati díjtól legfeljebb 90 % mértékben eltérhet.”

**4. §**

A közterületek használatáról szóló 13/2023. (V. 26.) önkormányzati rendelet 2. melléklete az 1. melléklet szerint módosul.

**5. §**

Ez a rendelet 2023. november 1-jén lép hatályba.

Balatonföldvár, 2023. október 26.

**Holovits György Huba Dr. Törőcsik Gabriella**

**polgármester jegyző**

Kihirdetve: A Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2023. október 27. napján.

**Dr. Törőcsik Gabriella**

**jegyző**

*1. melléklet a 22/2023. (X. 27.) önkormányzati rendelethez*

1. A közterületek használatáról szóló 13/2023. (V. 26.) önkormányzati rendelet 2. mellékletében foglalt táblázat 12. sora helyébe a következő rendelkezés lép:

„

|  | ***(A*** | ***B*** | ***C*** | ***D*** | ***E)*** |
| --- | --- | --- | --- | --- | --- |
| **12** | Mutatványos szolgáltatás, cirkusz, állatbemutató, sátor, ugrálóvár, gumikötél, egyéb eseti rendezvény 0-20 m2-ig | 360 | 360 | 120 | Ft/m2/nap |

”